CELEX: 32016D2357
Language: hu
Date: 2016-12-19 00:00:00
Title: A Bizottság (EU) 2016/2357 határozata (2016. december 19.) a 216/2008/EK európai parlamenti és tanácsi rendeletnek és az abban foglalt végrehajtási szabályoknak a Hellenic Aviation Training Academy (Görög Légi Közlekedési Képzési Akadémia, HATA) által kiállított bizonyítványok és az azok alapján kiadott, 66. rész szerinti engedélyek tekintetében történő hatékony végrehajtása elmulasztásáról (az értesítés a C(2016) 8645. számú dokumentummal történt)

21.12.2016   
            
            
               HU
            
            
               Az Európai Unió Hivatalos Lapja
            
            
               L 348/72
            
         A BIZOTTSÁG (EU) 2016/2357 HATÁROZATA
   (2016. december 19.)
   a 216/2008/EK európai parlamenti és tanácsi rendeletnek és az abban foglalt végrehajtási szabályoknak a Hellenic Aviation Training Academy (Görög Légi Közlekedési Képzési Akadémia, HATA) által kiállított bizonyítványok és az azok alapján kiadott, 66. rész szerinti engedélyek tekintetében történő hatékony végrehajtása elmulasztásáról
   
      
         (az értesítés a C(2016) 8645. számú dokumentummal történt)
      
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi irányelv, az 1592/2002/EK rendelet és a 2004/36/EK irányelv hatályon kívül helyezéséről szóló, 2008. február 20-i 216/2008/EK európai parlamenti és tanácsi rendeletre (1) és különösen annak 11. cikke (2) bekezdésére,
   a Repülésbiztonsági Bizottsággal folytatott konzultációt követően,
   mivel:
   
               (1)
            
            
               2014 februárjában az Európai Repülésbiztonsági Ügynökség (a továbbiakban: Ügynökség) a Hellenic Civil Aviation Authority-ra (Görög Polgári Légi Közlekedési Hatóság, HCAA) vonatkozó légialkalmassági szabványosítási vizsgálatot (AIR.EL.02.2014) végzett. A vizsgálat során olyan meg nem felelést tapasztaltak, mely biztonsági aggályokat vet fel, amennyiben az Ügynökség szabványosítási vizsgálatok végzésével és a 216/2008/EK rendelet szabályai alkalmazásának nyomon követésével kapcsolatos munkamódszereiről szóló 628/2013/EU bizottsági végrehajtási rendeletnek (2) megfelelően nem javítják ki kellő időben (D-osztályba tartozó megállapítás).
            
         
               (2)
            
            
               A meg nem felelés a 147. rész szerinti karbantartó személyeket kiképző szervezet, az EL.147.0007 jóváhagyási számú Hellén Légi Közlekedési Képzési Akadémia (HATA) vonatkozásában vizsgával kapcsolatos csalások gyanúját vetette fel. A biztonsági aggályokat az okozta, hogy felmerült annak a lehetősége, hogy a légi járművek karbantartási bizonyítványát kiállító személyzet állítólagosan csalárd tevékenységekkel szerzett a HATA által az 1321/2014/EU bizottsági rendelet (3) III. mellékletének (66. rész) megfelelően kiállított, elismerést tanúsító bizonyítványon alapuló 66. rész szerinti engedélyt, és olyan jogosultságokkal él, illetve karbantartáson túlesett légi járműveket úgy helyez üzembe, hogy nem rendelkezik az ezekhez szükséges alapvető, légi járművekre vonatkozó szakértelemmel.
            
         
               (3)
            
            
               2014. február 26-án a HCAA visszavonta a HATA engedélyét és tájékoztatta a tagállamok illetékes hatóságait a HATA által kiállított, potenciálisan csalás útján szerzett, elismerést tanúsító bizonyítványokról.
            
         
               (4)
            
            
               2014. július 3-án az Ügynökség és a HCAA korrekciós intézkedési tervet fogadott el, többek között azoknak az elismerést tanúsító bizonyítványok vizsgálatára vonatkozóan, melyek alapján a tagállamok illetékes hatóságai 66. rész szerinti engedélyeket adtak ki, illetve melyeket 66. rész szerinti engedélyek kiadására még nem alkalmaztak.
            
         
               (5)
            
            
               2014. december 9-én az Ügynökség biztonsági tájékoztatót (szám: 2014-32) adott ki a HATA-nál állítólagosan előfordult vizsgával kapcsolatos csalások gyanújából fakadó biztonsági aggályokra, valamint a helyzet kezelése érdekében a tagállamok illetékes hatóságai számára javasolt konkrét megoldási módszerekre vonatkozóan.
            
         
               (6)
            
            
               2016 áprilisában az Ügynökség a HCAA tekintetében újabb szabványosítási vizsgálatot végzett. A vizsgálat során az Ügynökség felülvizsgálta a korrekciós intézkedési tervet és arra a megállapításra jutott, hogy a HCAA nem volt képes a meghatározott határidőn belül végrehajtani az elfogadott intézkedéseket. Ennek megfelelően 2016 májusában az Ügynökség a HCAA részére a 628/2013/EU végrehajtási rendelet 22. cikke (3) bekezdésének megfelelő kiegészítő jelentést adott ki.
            
         
               (7)
            
            
               Mivel a HCAA a HATA tekintetében nem végzett elégséges vizsgálatot az utóbbi által feltételezhetően elkövetett csalás felderítése érdekében, valamint mivel nem vizsgálta meg kellő mértékben a HATA által kiállított, elismerést tanúsító bizonyítványokon alapuló 66. rész szerinti engedélyeket, a biztonsági aggályok továbbra is fennállnak. Aggályok merültek fel a HATA által az általános technikai modulokra (7, 11, 12, 13, 14, 15, 16, 17 modul) vonatkozó vizsgák alapján kiállított elismerést tanúsító bizonyítványokra vonatkozóan.
            
         
               (8)
            
            
               Ezeknek az információknak a tükrében az Ügynökség felkérte a Bizottságot, hogy biztosítsa, hogy a 216/2008/EK rendelet 11. cikke (1) bekezdésének hatálya a továbbiakban ne terjedjen ki a HATA által kiadott, általános technikai modulokra vonatkozó vizsgák alapján kiállított, elismerést tanúsító bizonyítványokra, valamint a tagállamok illetékes hatóságai által az ezen elismerést tanúsító bizonyítványok alapján kiadott, 66. rész szerinti engedélyekre. Emellett az Ügynökség véleménye szerint az illetékes hatóságokat kötelezni kell a biztonsági kockázatok kezelése érdekében szükséges megfelelő korrekciós intézkedések és védintézkedések meghozatalára.
            
         
               (9)
            
            
               Az Ügynökség által végzett elemzéssel összhangban a Bizottság megállapítása szerint a HCAA repülésbiztonsági felügyeleti feladataira és felelősségi köreire vonatkozó rendszerhiba áll fenn, amely a HATA által kiadott, elismerést tanúsító bizonyítványok kellő hitelességének hiányával jár. Az érintett illetékes hatóságoknak ennek megfelelően korrekciós intézkedéseket kell hozniuk, hogy a biztonság megfelelő szintjét az adott helyzetben is biztosítani tudják,
            
         ELFOGADTA EZT A HATÁROZATOT:
   1. cikk
   A hatékony végrehajtás hiánya
   Az alábbiak nem felelnek meg a 216/2008/EK rendeletnek és az abban foglalt végrehajtási szabályoknak:
   
               1.
            
            
               a Hellenic Aviation Training Academy (Görög Légi Közlekedési Képzési Akadémia, HATA) által az 1321/2014/EU rendelet IV. melléklete (147. rész) 147.A szakasza 145. pontja a) alpontja (4) bekezdése és III. függeléke szerint kiadott, általános technikai modulokra vonatkozó vizsgák alapján kiállított, elismerést tanúsító bizonyítványok, melyeket a kérelmezők igazoló dokumentumként nyújtanak be a 66. rész szerinti engedély kiállítása érdekében ugyanezen rendelet III. mellékletének (66. rész) 66.B szakasza 100. pontja szerint felelős illetékes hatóságokhoz;
            
         
               2.
            
            
               az illetékes hatóságok által az 1321/2014/EU rendelet III. melléklete (66. rész) szerint a HATA által ugyanezen rendelet IV. melléklete (147. rész) 147.A szakasza 145. pontja a) alpontja (4) bekezdése és III. függeléke szerint kiadott, általános technikai modulokra vonatkozó vizsgák alapján kiállított, elismerést tanúsító bizonyítványokon alapuló, 66. rész szerinti légijármű-karbantartási engedélyek.
            
         2. cikk
   Korrekciós intézkedések
   (1)   Azok az illetékes hatóságok, melyek a HATA által kiadott általános technikai modulokra vonatkozó vizsgák alapján kiállított, elismerést tanúsító bizonyítványok alapján adtak ki 66. rész szerinti engedélyeket, e határozatról szóló értesítés napjától számított 3 hónapon belül minden érintett, 66. rész szerinti engedélyt felülvizsgálnak, figyelembe véve – e határozat sérelme nélkül – az EASA SIB 2014-32. számú biztonsági tájékoztatójában foglalt javaslatok Ügynökség általi, 2014. december 9-én közzétett felülvizsgált változatait.
   (2)   A felülvizsgálatokat követően az illetékes hatóságok:
   
               a)
            
            
               amennyiben az 1. cikk értelmében szükséges, a III. melléklet (66. rész) 66.B.500 pontjának megfelelően korlátozzák vagy visszavonják a 66. rész szerinti engedélyeket; valamint
            
         
               b)
            
            
               minden esetben tájékoztatja a Bizottságot és az Ügynökséget a felülvizsgálat eredményeiről.
            
         3. cikk
   Címzettek és kihirdetés
   Ennek a határozatnak a tagállamok a címzettjei.
   Ezt a határozatot az Európai Unió Hivatalos Lapjában ki kell hirdetni.
   
      Kelt Brüsszelben, 2016. december 19-én.
      
         
            a Bizottság részéről
         
         Violeta BULC
         
            a Bizottság tagja
         
      
   
   
      (1)  HL L 79., 2008.3.19., 1. o.
   
   
      (2)  A Bizottság 628/2013/EU végrehajtási rendelete (2013. június 28.) az Európai Repülésbiztonsági Ügynökség szabványosítási vizsgálatok végzésével és a 216/2008/EK európai parlamenti és tanácsi rendelet szabályai alkalmazásának nyomon követésével kapcsolatos munkamódszereiről, valamint a 736/2006/EK bizottsági rendelet hatályon kívül helyezéséről (HL L 179., 2013.6.29., 46. o.).
   
      (3)  A Bizottság 1321/2014/EU rendelete (2014. november 26.) a légi járművek és repüléstechnikai termékek, alkatrészek és berendezések folyamatos légi alkalmasságának biztosításáról és az ezzel összefüggő feladatokban részt vevő szervezetek és személyek jóváhagyásáról (HL L 362., 2014.12.17., 1. o.).